Qoraqalpogʻiston Respublikasi sovitkichli sigʻimlar uyushmasiga aʼzo subyektlarga sovitkichli sigʻimlarni qurish va jihozlash hamda qish va bahor oylarida elektr energiyasi isteʼmoli xarajatlarining bir qismini qoplash tartibi toʻgʻrisidagi nizomni tasdiqlash haqida
(resolution, 2026-04-29)

Qoraqalpogʻiston Respublikasida aholining qish-bahor oylarida asosiy qishloq xoʻjaligi va oziq-ovqat mahsulotlariga boʻlgan talabini qondirish va bozorlarda narx-navo barqarorligini saqlash, shuningdek, Oʻzbekiston Respublikasi Prezidentining “Qoraqalpogʻiston Respublikasining shimoliy tumanlarida tadbirkorlikni rivojlantirishning qoʻshimcha chora-tadbirlari toʻgʻrisida” 2022-yil 30-maydagi PQ-264-son qarori hamda Vazirlar Mahkamasining “Qoraqalpogʻiston Respublikasi sovitkichli sigʻimlar uyushmasini tashkil etgan holda intervensiya tizimini joriy etish chora-tadbirlari toʻgʻrisida” 2022-yil 29-dekabrdagi 729-son qarori ijrosini taʼminlash maqsadida Vazirlar Mahkamasi qaror qiladi: 1. Quyidagilar: Qoraqalpogʻiston Respublikasi sovitkichli sigʻimlar uyushmasiga aʼzo subyektlarga sovitkichli sigʻimlarni qurish va jihozlash xarajatlarining bir qismini qoplash tartibi toʻgʻrisidagi nizom 1-ilovaga muvofiq: Qoraqalpogʻiston Respublikasi sovitkichli sigʻimlar uyushmasiga aʼzo subyektlarga ishga tushirilgan sovitkichli sigʻimlarning qish va bahor oylarida elektr energiyasi isteʼmoli xarajatlarining bir qismini qoplash tartibi toʻgʻrisidagi nizom 2-ilovaga muvofiq tasdiqlansin. 2. Belgilansinki, Qoraqalpogʻiston Respublikasi sovitkichli sigʻimlar uyushmasiga aʼzo subyektlarga sovitkichli sigʻimlarni qurish va jihozlash hamda qish va bahor oylarida elektr energiyasi isteʼmoli xarajatlarining bir qismi 2023-yilda Oʻzbekiston Respublikasi respublika budjetidan birinchi darajali budjet mablagʻlarini taqsimlovchi sifatida Qishloq xoʻjaligi vazirligiga ajratilgan mablagʻlar doirasida qoplanadi, 2024-yildan boshlab esa Oʻzbekiston Respublikasi Davlat budjeti parametrlarida nazarda tutiladi. 3. Vazirlar Mahkamasining “Qishloq xoʻjaligi mahsulotlarini yetishtiruvchilarga subsidiya berish axborot tizimini joriy qilish chora-tadbirlari toʻgʻrisida” 2022-yil 16-dekabrdagi 711-son qaroriga 3-ilovaga muvofiq qoʻshimchalar kiritilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari J.A. Xodjayev va J.A. Qoʻchqorov zimmasiga yuklansin. 1. Ushbu Nizom Qoraqalpogʻiston Respublikasi sovitkichli sigʻimlar uyushmasiga (keyingi oʻrinlarda — Uyushma) aʼzo subyektlarga sovitkichli sigʻimlarni qurish va jihozlash xarajatlarining bir qismini Oʻzbekiston Respublikasining respublika budjeti hisobidan qoplash tartibini belgilaydi hamda 2028-yil 31-maygacha amal qiladi. Mazkur Nizom talablari Qoraqalpogʻiston Respublikasi sovitkichli sigʻimlar uyushmasiga aʼzo boʻlmagan, sovitkichli sigʻimlarni ishga tushirmagan hamda Nizom kuchga kirgunga qadar sovitkichli sigʻimlarni qurgan va jihozlagan subyektlarga nisbatan tatbiq etilmaydi. 2. Mazkur Nizomda quyidagi asosiy tushunchalardan foydalaniladi: sovitkichli sigʻimlar — asosiy turdagi qishloq xoʻjaligi va oziq-ovqat mahsulotlarini qulay sharoitda saqlashga moʻljallangan yopiq turdagi va sovitkichli uskunalar bilan jihozlangan sigʻimlar; sovitkichli sigʻimlarni jihozlash — asosiy turdagi qishloq xoʻjaligi va oziq-ovqat mahsulotlari saqlanadigan yopiq turdagi sovitkichli sigʻimlarni zarur qurilma, uskuna va jihozlar bilan jihozlash; subsidiya — tovarlar ishlab chiqarish, ishlarni bajarish, xizmatlar koʻrsatish va ularni realizatsiya qilishni moliyalashtirish yoki birgalikda moliyalashtirish yoxud maqsadli xarajatlarning oʻrnini qisman qoplash uchun budjet tizimi budjetlari hisobidan yuridik va jismoniy shaxslarga beriladigan mablagʻlar; ariza beruvchi — Qoraqalpogʻiston Respublikasi sovitkichli sigʻimlar uyushmasiga aʼzo boʻlgan holda, sovitkichli sigʻimlarni ishga tushirgan hamda sovitkichli sigʻimlarni qurish va jihozlash xarajatlarining bir qismini qoplash maqsadida subsidiya olish uchun murojaat qilgan subyekt; ishchi guruh — subsidiya ajratilishiga koʻmaklashish maqsadida Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligining Qoraqalpogʻiston Respublikasi boʻlimi boshligʻi (ishchi guruh rahbari), Qoraqalpogʻiston Respublikasi Qishloq xoʻjaligi vazirining oʻrinbosari hamda Uyushma rahbaridan iborat tarkibda tuzilgan ishchi guruh. 3. Uyushmaga aʼzo subyektlarga sovitkichli sigʻimlarni qurish va jihozlash xarajatlarining 30 foizi, biroq 150 mln soʻmdan ortiq boʻlmagan miqdorda subsidiya beriladi. 4. Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligi (keyingi oʻrinlarda — Agentlik) tomonidan ushbu Nizomga asosan ajratiladigan subsidiyalar hisobi Agentlikning Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻida yuritiladi. 5. Uyushmaga aʼzo subyektlarga sovitkichli sigʻimlarni qurish va jihozlash xarajatlarining bir qismini qoplash uchun ushbu Nizomga 1-ilovaga muvofiq sxema boʻyicha subsidiya ajratiladi. 6. Qoraqalpogʻiston Respublikasi Vazirlar Kengashi Uyushma bilan birgalikda asosiy qishloq xoʻjaligi va oziq-ovqat mahsulotlariga boʻlgan ehtiyojlardan kelib chiqqan holda, ushbu mahsulotlarni saqlash uchun qurilishi va jihozlanishi rejalashtirilayotgan sovitkichli sigʻimlarning prognoz parametrlarini aniqlaydi. 7. Ariza beruvchi sovitkichli sigʻimlarni qurish va jihozlash xarajatlarining bir qismini qoplash uchun subsidiya ajratish boʻyicha Agentlikka “Agro-subsidiya” axborot tizimi (keyingi oʻrinlarda — “Agro-subsidiya” AT) orqali mazkur Nizomga 2-ilovada keltirilgan shaklda elektron ariza bilan murojaat qiladi. Arizaga quyidagi hujjatlar ilova qilinadi: Uyushmaga aʼzolikni tasdiqlovchi hujjat; tegishli koʻchmas mulkka boʻlgan huquqni tasdiqlovchi hujjatdan koʻchirma; qurish va/yoki xizmatlar koʻrsatish boʻyicha tuzilgan shartnoma; amalga oshirilgan xarajatlarni tasdiqlovchi hujjatlar (toʻlovlarni tasdiqlovchi hujjatlar, hisobvaraq fakturalar). Arizadagi maʼlumotlar va taqdim etilgan hujjatlarning ishonchliligi va haqqoniyligi uchun ariza beruvchi javobgar hisoblanadi. Ishchi guruh tomonidan ariza beruvchidan ushbu bandda nazarda tutilmagan hujjatlarni taqdim etishni talab qilishga yoʻl qoʻyilmaydi. 8. Ishchi guruh “agro-subsidiya” AT orqali taqdim etilgan ariza va unga ilova qilingan hujjatlarni, shuningdek, obyekt ishga tushirilganligi va/yoki jihozlanganligini oʻn kun muddat ichida joyiga chiqqan holda oʻrganadi. Ariza quyidagi mezonlar boʻyicha oʻrganib chiqiladi: sovitkichli sigʻimning Uyushmaga aʼzo subyekt tomonidan qurilganligi; sovitkichli sigʻimning toʻliq jihozlanganligi va ishga tushirilganligi; ushbu Nizomning 7-bandiga asosan taqdim etilgan ariza va unga ilova qilingan hujjatlarning ishonchliligi va haqqoniyligi. Oʻrganish natijalariga koʻra ishchi guruh uch ish kuni ichida: ishga tushirilgan sovitkichli sigʻim ushbu Nizomning 8-bandida nazarda tutilgan mezonlarga muvofiq boʻlganda, mazkur Nizomga 3-ilovadagi shaklda subsidiya ajratish maqsadga muvofiqligi toʻgʻrisidagi xulosani shakllantiradi va “Agro-subsidiya” AT orqali ariza beruvchiga yuboradi; ishga tushirilgan sovitkichli sigʻim ushbu Nizomning 8-bandida nazarda tutilgan mezonlarga muvofiq boʻlmaganda, mazkur Nizomga 4-ilovadagi shaklda subsidiya ajratishning maqsadga muvofiq emasligi toʻgʻrisidagi xulosani shakllantiradi va “Agro-subsidiya” AT orqali ariza beruvchiga yuboradi. Bunda tayyorlangan xulosalar ishchi guruh rahbari tomonidan elektron raqamli imzo bilan tasdiqlanadi. 9. Subsidiya ajratish rad etilganda, ariza beruvchi ishchi guruh xulosasida koʻrsatilgan kamchiliklarni toʻliq bartaraf qilgandan soʻng “Agro-subsidiya” AT orqali subsidiya ajratish toʻgʻrisida qayta murojaat qilishi mumkin. 10. Ariza beruvchi ishchi guruhning subsidiya ajratishni rad etish toʻgʻrisidagi xulosasidan norozi boʻlsa, yuqori turuvchi organ yoki sudga shikoyat qilishi mumkin. 11. Subsidiyalar ishchi guruhning subsidiya ajratish maqsadga muvofiqligi toʻgʻrisidagi xulosasiga binoan Agentlik va sovitkichli sigʻimni ishga tushirgan subyekt oʻrtasida imzolangan shartnomaga asosan ajratiladi. Sovitkichli sigʻimlardan samarali foydalanishni taʼminlash maqsadida shartnomada tomonlarning huquq va majburiyatlari, sovitkichli sigʻimni ishga tushirgan subyekt dastlabki besh yil davomida faoliyatini oʻzgartirgan yoki toʻxtatgan taqdirda, ajratilgan subsidiyalarni qaytarilishi toʻgʻrisidagi bandlar koʻrsatilishi lozim. 12. Subsidiya ajratish boʻyicha shartnoma tuzilgandan keyin Agentlik subsidiya mablagʻlarini uch ish kuni ichida sovitkichli sigʻimni ishga tushirgan subyektning tijorat bankidagi asosiy hisobvaragʻiga oʻtkazib beradi. 13. Subsidiya ajratilgan subyektlar reyestri Agentlik tomonidan yuritiladi. 14. Agentlik va sovitkichli sigʻimni ishga tushirgan subyekt oʻrtasida tuzilgan shartnoma shartlarining bajarilishi Agentlik va uning Qoraqalpogʻiston Respublikasidagi boʻlimi tomonidan nazorat qilinadi. 15. Agentlik va sovitkichli sigʻimni ishga tushirgan subyekt oʻrtasida imzolangan shartnoma quyidagi hollarda bekor qilinadi: sovitkichli sigʻimni ishga tushirgan subyektning arizasiga muvofiq; Agentlik va sovitkichli sigʻimni ishga tushirgan subyekt oʻrtasida imzolangan shartnoma shartlari toʻliq bajarilmaganda; sovitkichli sigʻimni ishga tushirgan subyekt dastlabki besh yil davomida oʻz faoliyatini oʻzgartirgan yoki toʻxtatganda; sovitkichli sigʻimlardan maqsadli va samarali foydalanmaslik holatlari aniqlanganda. 16. Mazkur Nizomning 15-bandida qayd etilgan holatlar aniqlanganda, ushbu Nizomga 5-ilovadagi shaklda dalolatnoma rasmiylashtiriladi. Dalolatnoma Agentlik va sovitkichli sigʻimni ishga tushirgan subyekt oʻrtasida tuzilgan shartnomani bekor qilish uchun asos boʻladi. 17. Agentlik mazkur Nizomning 16-bandida koʻrsatilgan dalolatnomaga asosan subsidiya olgan subyektga subsidiyani Agentlikning maxsus shaxsiy gʻazna hisobvaragʻiga qaytarish toʻgʻrisida xabarnoma yuboradi. 18. Subsidiya olgan subyekt xabarnoma yuborilgan kundan boshlab bir oy ichida subsidiyani ixtiyoriy ravishda qaytarmasa yoki qaytarishni rad etsa, subsidiyani majburiy undirish masalasi sud tartibida hal qilinadi. 19. Subsidiya ajratishda yuzaga keladigan kelishmovchiliklar tomonlar oʻrtasida muzokara oʻtkazish orqali hal etiladi. Bunda taraflar oʻrtasidagi kelishmovchiliklar muzokara oʻtkazish orqali hal etilmagan taqdirda, sud tartibida hal etiladi. 20. Uyushmaga aʼzo boʻlgan subyektlarga sovitkichli sigʻimlarni qurish va jihozlash xarajatlarining bir qismini qoplash uchun ajratilgan mablagʻlardan maqsadli foydalanish Davlat moliyaviy nazorati inspeksiyasi tomonidan nazorat qilinadi. 21. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. BosqichlarIjrochilarAmalga oshirish mexanizmiMuddati1-bosqichAriza beruvchi“Agro-subsidiya” AT orqali elektron shaklda ariza taqdim etadi.Ixtiyoriy ravishda2-bosqichIshchi guruh“Agro-subsidiya” AT orqali taqdim etilgan ariza va unga ilova qilingan hujjatlarni, obyekt ishga tushirilganligini va/yoki jihozlanganligini joyiga chiqqan holda oʻrganadi.Ariza taqdim etilgandan kundan eʼtiboran 10 kun ichida3-bosqichIshchi guruhOʻrganish natijalari boʻyicha ariza beruvchiga subsidiya ajratish maqsadga muvofiqligi yoki muvofiq emasligi toʻgʻrisidagi xulosani “Agro-subsidiya” ATda rasmiylashtiradi.3 ish kuni ichida4-bosqichAgrosanoatni rivojlantirish agentligiIshchi guruhning subsidiya ajratish maqsadga muvofiqligi yuzasidan “Agro-subsidiya” AT orqali rasmiylashtirilgan xulosasiga asosan ariza beruvchi bilan shartnoma imzolaydi.Xulosa rasmiylashtirilgandan soʻng5-bosqichAgrosanoatni rivojlantirish agentligiAriza beruvchining tijorat bankidagi asosiy hisobvaragʻiga subsidiyani oʻtkazib beradi.3 kun ichida 1. Qoraqalpogʻiston Respublikasi ______________ tumanidasovitkichli sigʻimni qurgan va jihozlagan tadbirkorlik subyektining nomi________________________________________________________________________________2. Sovitkichli sigʻimni qurish va jihozlash xarajatlari qiymati: __________________ soʻm.3. Faoliyat turi va ish boshlagan sana: ______________________________________________.4. Sigʻim miqdori: ______________________________________________________________.5. Guvohnoma raqami _____________________, STIR _________________________________.6. Shartnoma raqami va summasi ___________________________________________________.7. Sovitkichli sigʻimni qurish va jihozlash xarajatlarining bir qismini qoplash uchun_______________ soʻm subsidiya mablagʻlari ajratishingizni soʻrayman.8. Xizmat koʻrsatuvchi tijorat banki nomi __________________________________________,____________________________________________________________________ hisobvaragʻi.9. Qoraqalpogʻiston Respublikasi sovitkichli sigʻimlar uyushmasiga aʼzo boʻlgan holda, qurib ishga tushirilgan va jihozlangan sovitkichli sigʻimlardan 5 yil davomida faoliyatimni oʻzgartirmasdan, maqsadli va samarali foydalanishga kafolat beraman.ARIZA BERUVCHI: ___________________________________________ F.I.O.yil, kun, oy Qoraqalpogʻiston Respublikasi ________ tumanida sovitkichli sigʻimni qurib ishga tushirgan va jihozlagan __________________________ tadbirkorlik subyektining qurish va jihozlash xarajatlarining bir qismiga subsidiya ajratish toʻgʻrisida 20___ yil “___” ___________dagi ______-son murojaati Ishchi guruh tomonidan koʻrib chiqildi va quyidagilar aniqlandi:1. Tadbirkorlik subyektining nomi: _________________________________________________________2. Faoliyat turi: ___________________________________________________________________________3. Subsidiya obyekti: _______________________________________________________________________4. Sovitkichli sigʻimni qurish va jihozlash xarajatlari qiymati: __________ soʻm, __________ soʻm.5. Subsidiya miqdori: __________________________________________________________________ soʻm.6. Sovitkichli sigʻim ishga tushirilgan sana: __________________________________________________7. Tadbirkorlik subyektining STIRi: _______________________________________________________8. Tijorat banki nomi: ____________________________________________________________________XULOSA:________________________________________________________________________________________(tadbirkorlik subyekti nomi)Qoraqalpogʻiston Respublikasi sovitkichli sigʻimlar uyushmasiga aʼzo subyektga sovitkichli sigʻimni qurish va jihozlash xarajatlarining bir qismini qoplash uchun qurib ishga tushirilgan sovitkichli sigʻimdan 5 yil davomida samarali va maqsadli foydalanish sharti bilan ______________ soʻm subsidiya ajratish maqsadga muvofiq deb topildi.Ishchi guruh rahbari:_____________F.I.O.(imzo)Ishchi guruh aʼzolari:_____________F.I.O.(imzo) Qoraqalpogʻiston Respublikasi ____________ tumanida sovitkichli sigʻimni qurib ishga tushirgan va jihozlagan ______________________________ tadbirkorlik subyektining qurish va jihozlash xarajatlarining bir qismiga subsidiya ajratish toʻgʻrisida 20____ yil “_____” __________dagi _______-son murojaati Ishchi guruh tomonidan koʻrib chiqildi va kuyidagilar aniqlandi:1. Tadbirkorlik subyektining nomi: ______________________________________________________________2. Faoliyat turi: _______________________________________________________________________________3. Subsidiya obyekti: ___________________________________________________________________________4. Sovitkichli sigʻimni qurish va jihozlash xarajatlari qiymati: _______________ soʻm, _____________ soʻm.5. Subsidiya miqdori:________________________________________________________________________soʻm.6. Sovitkichli sigʻim ishga tushirilgan sana: _______________________________________________________7. Tadbirkorlik subyektining STIRi: ____________________________________________________________8. Tijorat banki nomi: _________________________________________________________________________XULOSA:___________________________________________________________________________________________(tadbirkorlik subyekti nomi)Qoraqalpogʻiston Respublikasi sovitkichli sigʻimlar uyushmasiga aʼzo subyektga sovitkichli sigʻimni qurish va jihozlash xarajatlarining bir qismini qoplash uchun subsidiya ajratish maqsadga muvofiq emas deb topildi.Ishchi guruh rahbari:_____________F.I.O.(imzo)Ishchi guruh aʼzolari:_____________F.I.O.(imzo) Qoraqalpogʻiston Respublikasi ____________ tumanida sovitkichli sigʻimni qurib ishga tushirgan va jihozlagan _______________________________ tadbirkorlik subyektining qurish va jihozlash xarajatlarining bir qismiga subsidiya ajratish toʻgʻrisida 20___ yil “____” ____________dagi _____-son murojaati Ishchi guruh tomonidan koʻrib chiqildi va kuyidagilar aniqlandi:1. Tadbirkorlik subyektining nomi: _____________________________________________________________2. Faoliyat turi: ______________________________________________________________________________3. Subsidiya obyekti: __________________________________________________________________________4. Sovitkichli sigʻimni qurish va jihozlash xarajatlari qiymati: _____________ soʻm, _____________ soʻm.5. Subsidiya miqdori: _____________________________________________________________________ soʻm.6. Sovitkichli sigʻim ishga tushirilgan sana: _____________________________________________________7. Tadbirkorlik subyektining STIRi: __________________________________________________________8. Tijorat banki nomi: _______________________________________________________________________XULOSA:__________________________________________________________________________________________(tadbirkorlik subyekti nomi)Qoraqalpogʻiston Respublikasi sovitkichli sigʻimlar uyushmasiga aʼzo subyekt tomonidan sovitkichli sigʻimni qurish va jihozlash jarayonida shartnoma shartlari toʻliq bajarilmagan.Xususan, _________________________________________________________________________________________________________________________________________________________________________________________________________________________________________________________________ aniqlandi.Shuningdek, ishga tushirilgan sovitkichli sigʻimdan samarali va maqsadli foydalanilmaganligi, jumladan,_____________________________________________________________________________________________________________________________________________________________________________ aniqlandi.Ishchi guruh rahbari:_____________F.I.O.(imzo)Ishchi guruh aʼzolari:_____________F.I.O.(imzo) 1. Mazkur Nizom Qoraqalpogʻiston Respublikasi sovitkichli sigʻimlar uyushmasiga (keyingi oʻrinlarda — Uyushma) aʼzo subyektlarga ishga tushirilgan sovitkichli sigʻimlarning qish va bahor oylarida elektr energiyasi isteʼmoli xarajatlarining bir qismini Oʻzbekiston Respublikasi respublika budjetidan qoplash tartibini belgilaydi hamda 2028-yil 31-maygacha amal qiladi. Ushbu Nizom talablari Qoraqalpogʻiston Respublikasi sovitkichli sigʻimlar uyushmasiga aʼzo boʻlmagan, elektr energiyasi isteʼmolini hisobga olish uskunasini oʻrnatmagan, tegishli tuman (shahar) elektr tarmoqlari tashkilotida belgilangan tartibda roʻyxatdan oʻtmagan sovitkichli sigʻimlarga ega subyektlarga nisbatan tatbiq etilmaydi. 2. Ushbu Nizomda quyidagi asosiy tushunchalardan foydalaniladi: sovitkichli sigʻimlar — asosiy turdagi qishloq xoʻjaligi va oziq-ovqat mahsulotlarini qulay sharoitda saqlashga moʻljallangan yopiq turdagi va sovitkichli uskunalar bilan jihozlangan sigʻimlar; subsidiya — tovarlar ishlab chiqarish, ishlarni bajarish, xizmatlar koʻrsatish va ularni realizatsiya qilishni moliyalashtirish yoki birgalikda moliyalashtirish yoxud maqsadli xarajatlarning oʻrnini qisman qoplash uchun budjet tizimi budjetlari hisobidan yuridik va jismoniy shaxslarga beriladigan mablagʻlar; elektr energiyasi isteʼmolchisi — Qoraqalpogʻiston Respublikasi sovitkichli sigʻimlar uyushmasiga aʼzo boʻlgan holda, sovitkichli sigʻimlarning qish va bahor oylarida elektr energiyasi isteʼmoli xarajatlarining bir qismini qoplash maqsadida subsidiya olish uchun murojaat qilgan subyekt; ishchi guruh — subsidiya ajratilishiga koʻmaklashish maqsadida Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligining Qoraqalpogʻiston Respublikasi boʻlimi boshligʻi (ishchi guruh rahbari), Qoraqalpogʻiston Respublikasi Qishloq xoʻjaligi vazirining oʻrinbosari, hududiy elektr tarmoqlari korxonasi boshligʻi hamda Uyushma rahbaridan iborat tarkibda tuzilgan ishchi guruh. 3. Elektr energiyasi isteʼmolchilari va tuman (shahar) elektr tarmoqlari tashkilotlari oʻrtasida tuziladigan shartnomaga asosan Uyushmaga aʼzo subyektlarga ishga tushirilgan sovitkichli sigʻimlar uchun elektr energiyasini yetkazib berish Oʻzbekiston Respublikasi Prezidentining “Elektr energiyasi va tabiiy gaz yetkazib berish hamda isteʼmol qilish sohasida toʻlov intizomini yanada mustahkamlash, shuningdek, ijro ishi yuritish tizimini tubdan takomillashtirish chora-tadbirlari toʻgʻrisida” 2017-yil 29-maydagi PF-5059-son Farmoni hamda Vazirlar Mahkamasining “Elektr energiyasi va tabiiy gazdan foydalanish tartibini takomillashtirishga doir qoʻshimcha chora-tadbirlar toʻgʻrisida” 2018-yil 12-yanvardagi 22-son qaroriga muvofiq tartibga solinadi. 4. Uyushma elektr energiyasi isteʼmolchilarining ishga tushirilgan sovitkichli sigʻimlarining qish va bahor oylarida elektr energiyasi isteʼmoli xarajatlarining bir qismini qoplash maqsadida keyingi yil uchun talab etiladigan elektr energiyasi va uning qiymati boʻyicha talabnomalarni tahlil qiladi, umumlashtiradi hamda Qoraqalpogʻiston Respublikasi Vazirlar Kengashi bilan kelishgan holda Qishloq xoʻjaligi vazirligiga, vazirlik esa ushbu maʼlumotlarni har yili 1-avgustga qadar Iqtisodiyot va moliya vazirligiga taqdim etadi. 5. Oʻzbekiston Respublikasi Iqtisodiyot va moliya vazirligi Qishloq xoʻjaligi vazirligi tomonidan taqdim etilgan talabnomalar asosida tegishli subsidiya mablagʻlari ajratishni Oʻzbekiston Respublikasi Davlat budjeti parametrlarida nazarda tutadi. 6. Tuman (shahar) elektr tarmoqlari tashkiloti bilan elektr energiyasi isteʼmolchisi oʻrtasidagi hisob-kitob belgilangan tartibda tasdiqlangan tegishli tariflar asosida tuzilgan elektr taʼminoti shartnomasiga muvofiq amalga oshiriladi. Uyushmaga aʼzo subyektlarga ishga tushirilgan sovitkichli sigʻimlarning qish va bahor oylarida elektr energiyasi isteʼmoli xarajatlarining bir qismini qoplash uchun ushbu Nizomga 1-ilovaga muvofiq sxema boʻyicha subsidiya ajratiladi. 7. Elektr energiyasi isteʼmolchisi tuman (shahar) elektr tarmoqlari tashkiloti bilan birgalikda hisob-kitob davri yakunlangandan soʻng, keyingi oyning 5-sanasiga qadar foydalanilgan elektr energiyasi uchun oʻzaro hisob-kitoblarning taqqoslash dalolatnomasini tuzadi. 8. Elektr energiyasi isteʼmolchisi hisobot oyida sarflagan elektr energiyasi qiymatining 50 foizini Oʻzbekiston Respublikasining respublika budjetidan qoplash uchun subsidiya olish maqsadida hisobot oyidan keyingi oyning 25 sanasiga qadar “Agro-subsidiya” axborot tizimi (keyingi oʻrinlarda — “Agro-subsidiya” AT) orqali mazkur Nizomga 2-ilovada keltirilgan shaklda elektron ariza bilan Oʻzbekiston Respublikasi Qishloq xoʻjaligi vazirligi huzuridagi Agrosanoatni rivojlantirish agentligiga (keyingi oʻrinlarda — Agentlik) murojaat qiladi. Arizaga quyidagi hujjatlar ilova qilinadi: Uyushmaga aʼzolikni tasdiqlovchi hujjat; tuman (shahar) elektr tarmoqlari tashkiloti bilan tuzilgan taqqoslash dalolatnomasi va hisob-fakturalarining nusxasi; kompressor quvvatini hisobga olgan holda sovitkichli sigʻim isteʼmol qiladigan elektr energiyasi miqdorini koʻrsatib beradigan elektr energiyasi isteʼmolchisi tomonidan ixtiyoriy shaklda tasdiqlangan maʼlumotnoma. Arizadagi maʼlumotlar va taqdim etilgan hujjatlarning ishonchliligi va haqqoniyligi uchun ariza beruvchi javobgar hisoblanadi. Ishchi guruh tomonidan ariza beruvchidan ushbu bandda nazarda tutilmagan hujjatlarni taqdim etishni talab qilishga yoʻl qoʻyilmaydi. Zarur hollarda, tuman (shahar) elektr tarmoqlari tashkiloti va tuman (shahar) qishloq xoʻjaligi boʻlimi tomonidan elektr energiyasi isteʼmoli boʻyicha taqdim qilingan hisob-kitoblar joyiga chiqqan holda oʻrganilishi mumkin. 9. Ariza quyidagi mezonlar boʻyicha Ishchi guruhi tomonidan oʻn kun ichida oʻrganib chiqiladi: sovitkichli sigʻim boʻyicha hisoblangan elektr energiyasi isteʼmoli hajmida boshqa ishlab chiqarish yoki xizmat koʻrsatish jarayonlari sarflari hisobga olinmaganligi; oziq-ovqat va qishloq xoʻjaligi mahsulotlarini saqlash boʻyicha olingan majburiyatlarning bajarilishi. Oʻrganish natijalariga koʻra ishchi guruh uch ish kuni ichida: arizadagi maʼlumotlar va taqdim etilgan hujjatlar ushbu Nizomda belgilangan mezonlarga muvofiq boʻlganda, mazkur Nizomga 3-ilovadagi shaklda subsidiya ajratish maqsadga muvofiqligi toʻgʻrisidagi xulosani shakllantiradi va “Agro-subsidiya” AT orqali ariza beruvchiga yuboradi; arizadagi maʼlumotlar va taqdim etilgan hujjatlar ushbu Nizomda belgilangan mezonlarga muvofiq boʻlmaganda, mazkur Nizomga 4-ilovadagi shaklda subsidiya ajratishning maqsadga muvofiq emasligi toʻgʻrisidagi xulosani shakllantiradi va “Agro-subsidiya” AT orqali ariza beruvchiga yuboradi. Ishchi guruh xulosalarini rasmiylashtirishda qoplanadigan elektr energiyasi miqdori toʻgʻri hisoblanganligi hamda kompressor quvvatidan kelib chiqib ortiqcha elektr energiya sarfi hisoblanmaganligi uchun masʼuliyat hududiy elektr tarmoqlari korxonasi zimmasiga yuklanadi. Bunda tayyorlangan xulosalar ishchi guruh rahbari tomonidan elektron raqamli imzo bilan tasdiqlanadi. 91. Subsidiya ajratish rad etilganda, ariza beruvchi ishchi guruh xulosasida koʻrsatilgan kamchiliklarni toʻliq bartaraf qilgandan soʻng “Agro-subsidiya” AT orqali subsidiya ajratish toʻgʻrisida qayta murojaat qilishi mumkin. Ariza beruvchi ishchi guruhning subsidiya ajratishni rad etish toʻgʻrisidagi xulosasidan norozi boʻlsa, yuqori turuvchi organ yoki sudga shikoyat qilishi mumkin. 10. “Agro-subsidiya” AT orqali rasmiylashtirilgan Ishchi guruhning subsidiya ajratish maqsadga muvofiqligi yuzasidan xulosasida koʻrsatilgan elektr energiyasi isteʼmoli xarajatlarining 50 foizi, lekin har bir hisobot oyi uchun 15 ming kilovatt soat elektr energiyasi qiymatidan oshmagan miqdori Agentlik tomonidan elektr energiyasi isteʼmolchisining xizmat koʻrsatuvchi tijorat bankida ochilgan hisobvaraqlariga uch kun muddatda oʻtkazib beriladi. 11. Elektr energiyasi isteʼmolchisi tuman (shahar) elektr tarmoqlari tashkiloti bilan hisob-kitoblarni oʻz vaqtida va toʻliq amalga oshirmaganda, tuman (shahar) elektr tarmoqlari tashkiloti tomonidan elektr energiyasi isteʼmoli boʻyicha yuzaga kelgan qarzdorlikni bartaraf etish toʻgʻrisida bajarilishi majburiy boʻlgan talabnoma yuboriladi hamda elektr energiyasi isteʼmolchisi elektr energiyasi tarmogʻidan uzib qoʻyilishi haqida ogohlantiriladi. 12. Elektr energiyasi isteʼmoli boʻyicha yuzaga kelgan qarzdorlik talabnomada koʻrsatilgan muddatda bartaraf etilmagan taqdirda, tuman (shahar) elektr tarmoqlari tashkiloti tomonidan elektr energiyasi isteʼmolchisi elektr energiyasi tarmogʻidan uzib qoʻyiladi va qarzdorlikni qonunchilik hujjatlarida belgilangan tartibda undirish choralari koʻriladi. 13. Elektr energiyasi isteʼmolchisi tomonidan elektr energiyasi isteʼmoli boʻyicha yuzaga kelgan qarzdorlik toʻliq qoplangandan keyin uni elektr energiyasi tarmogʻiga qayta ulash xarajatlari elektr energiyasi isteʼmolchisi mablagʻlari hisobidan amalga oshiriladi. 14. Elektr taʼminoti shartnomasida belgilangan majburiyatlarni bajarishda yuzaga keladigan kelishmovchiliklar tomonlar oʻrtasida muzokara oʻtkazish orqali hal etiladi. Bunda taraflar oʻrtasidagi kelishmovchiliklar muzokara oʻtkazish orqali hal etilmagan taqdirda, sud tartibida hal etiladi. 15. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. BosqichlarIjrochilarAmalga oshirish mexanizmiMuddati1-bosqichElektr energiyasi isteʼmolchisi“Agro-subsidiya” AT orqali elektron shaklda ariza taqdim etadi.hisobot oyidan keyingi oyning 25-sanasiga qadar2-bosqichIshchi guruh“Agro-subsidiya” AT orqali taqdim etilgan ariza va unga ilova qilingan hujjatlarni, obyekt ishga tushirilganligini joyiga chiqqan holda oʻrganadi.Ariza taqdim etilgandan kundan eʼtiboran 10 kun ichida3-bosqichIshchi guruhOʻrganish natijalari boʻyicha elektr energiyasi isteʼmolchisiga subsidiya ajratish maqsadga muvofiqligi yoki muvofiq emasligi toʻgʻrisidagi xulosani “Agro-subsidiya” ATda rasmiylashtiradi.3 ish kuni ichida4-bosqichAgrosanoatni rivojlantirish agentligiIshchi guruhning subsidiya ajratish maqsadga muvofiqligi yuzasidan “Agro-subsidiya” AT orqali rasmiylashtirilgan xulosasiga asosan elektr energiyasi isteʼmolchisining tijorat bankidagi asosiy hisobvaragʻiga subsidiyani oʻtkazib beradi.Xulosa rasmiylashtirilgandan soʻng 3 kun ichida Qoraqalpogʻiston Respublikasi sovitkichli sigʻimlar uyushmasiga aʼzo subyektlarga ishga tushirilgan sovitkichli sigʻimlarning qish va bahor oylarida elektr energiyasi isteʼmoli xarajatlarining bir qismini qoplash uchun subsidiya ajratish toʻgʻrisidaARIZA 1. Qoraqalpogʻiston Respublikasi ______________ tumanida qish va bahor oylarida sovitkichli sigʻimlarni ishga tushirgan tadbirkorlik subyektining nomi ___________________________.2. Qoplanadigan xarajatlar amalga oshirilgan davr (hisobot davri): 20___ yil _________ oyi.3. Hisobot davrida sovitkichli sigʻimlarning elektr energiyasi isteʼmoli miqdori:_____ kvt.4. Hisobot davrida sovitkichli sigʻimlarning elektr energiyasi isteʼmoli xarajatlari qiymati: __________________ soʻm.5. Sigʻim miqdori: ___________________________________________.6. Tadbirkorlik subyektining STIR ______________________.7. Hisobot davrida sovitkichli sigʻimlarning elektr energiyasi isteʼmoli xarajatlarining bir qismini qoplash uchun _______________ soʻm subsidiya mablagʻlari ajratishingizni soʻrayman.8. Xizmat koʻrsatuvchi tijorat banki nomi __________________________ ______________________________________________ hisobvaragʻi.Ariza beruvchi:___________________________F.I.O.yil, kun, oy Qoraqalpogʻiston Respublikasi sovitkichli sigʻimlar uyushmasiga aʼzo subyektlarga ishga tushirilgan sovitkichli sigʻimlarning qish va bahor oylarida elektr energiyasi isteʼmoli xarajatlarining bir qismini qoplash uchun subsidiya ajratish boʻyicha ishchi guruhXULOSASI Qoraqalpogʻiston Respublikasi ________ tumanida __________________ tadbirkorlik subyekti tomonidan ishga tushirilgan sovitkichli sigʻimlarning qish va bahor oylarida elektr energiyasi isteʼmoli xarajatlarining bir qismiga subsidiya ajratish toʻgʻrisida 20___ yil “___” ___________dagi ______-son murojaati ishchi guruh tomonidan koʻrib chiqildi va quyidagilar aniqlandi:1. Tadbirkorlik subyektining nomi: _______________________;2. Subsidiya obyekti: ____________________________________;3. Subsidiya ajratilishi nazarda tutilayotgan xarajatlar amalga oshirilgan davr (hisobot davri): 20___ yil _________ oyi;4. Hisobot davrida sovitkichli sigʻimlarning elektr energiyasi isteʼmoli miqdori: _________ kvt;5. Hisobot davrida sovitkichli sigʻimlarning elektr energiyasi isteʼmoli xarajatlari qiymati: __________________ soʻm;6. Ajratiladigan subsidiya miqdori: _________________________ soʻm;7. Tadbirkorlik subyektining STIR: ________________________;8. Tijorat banki nomi: ________________________________.XULOSA:__________________________________________________________________________________(tadbirkorlik subyekti nomi)Qoraqalpogʻiston Respublikasi Sovitkichli sigʻimlar uyushmasiga aʼzo subyektga sovitkichli sigʻimlarning qish va bahor oylarida elektr energiyasi isteʼmoli xarajatlarining bir qismini qoplash uchun ______________ soʻm subsidiya ajratish maqsadga muvofiq deb topildi.Ishchi guruh rahbari:_____________F.I.O.(imzo)Ishchi guruh aʼzolari:_____________F.I.O.(imzo) Qoraqalpogʻiston Respublikasi sovitkichli sigʻimlar uyushmasiga aʼzo subyektlarga ishga tushirilgan sovitkichli sigʻimlarning qish va bahor oylarida elektr energiyasi isteʼmoli xarajatlarining bir qismini qoplash uchun subsidiya ajratishni rad etish boʻyicha ishchi guruhXULOSASI Qoraqalpogʻiston Respublikasi ____________ tumanida ______________ tadbirkorlik subyekti tomonidan ishga tushirilgan sovitkichli sigʻimlarning qish va bahor oylarida elektr energiyasi isteʼmoli xarajatlarining bir qismiga subsidiya ajratish toʻgʻrisida 20___ yil “____” __________dagi _______-son murojaati ishchi guruh tomonidan koʻrib chiqildi va kuyidagilar aniqlandi:1. Tadbirkorlik subyektining nomi: ___________________________;2. Subsidiya obyekti: __________________________________;3. Subsidiya ajratilishi nazarda tutilayotgan xarajatlar amalga oshirilgan davr (hisobot davri): 20___ yil ________ oyi;4. Tadbirkorlik subyektining STIR: ________________________.XULOSA:__________________________________________________________________________________.(rad etish sababi)__________________________________________________________________________________.(tadbirkorlik subyekti nomi)Qoraqalpogʻiston Respublikasi Sovitkichli sigʻimlar uyushmasiga aʼzo subyektga sovitkichli sigʻimlarning qish va bahor oylarida elektr energiyasi isteʼmoli xarajatlarining bir qismini qoplash uchun subsidiya ajratish maqsadga muvofiq emas deb topildi.Ishchi guruh rahbari:_____________F.I.O.(imzo)Ishchi guruh aʼzolari:_____________F.I.O.(imzo) 2-ilova quyidagi mazmundagi 20 va 21-pozitsiyalar bilan toʻldirilsin: “ 20. Qoraqalpogʻiston Respublikasi sovitkichli sigʻimlar uyushmasiga aʼzo subyektlarga kooperatsiya tashkil etgan holda, ishga tushirilgan sovitkichli sigʻimlarni qurish va jihozlash xarajatlarining bir qismini qoplash. Qishloq xoʻjaligi vazirligi huzuridagi Qishloq xoʻjaligida xizmatlar koʻrsatish agentligi 21. Qoraqalpogʻiston Respublikasi sovitkichli sigʻimlar uyushmasiga aʼzo subyektlarga kooperatsiya tashkil etgan holda, ishga tushirgan sovitkichli sigʻimlarning qish va bahor oylarida elektr energiyasi isteʼmoli xarajatlarining bir qismini qoplash. Qishloq xoʻjaligi vazirligi huzuridagi Qishloq xoʻjaligida xizmatlar koʻrsatish agentligi ”.